ועדת הכספים, כנסת 16, פרוטוקול מספר , 2005-03-14 09:30

יעקב ליצמן: בוקר טוב, אנחנו דנים במתן אשראי לרשויות המקומיות.

ד"ר יוסי בכר: אנחנו קרובים למצב שבו יינתן פתרון לבעיה של האשראי במערכת הבנקאית.

ד"ר יוסי בכר: עמדנו לצאת אתמול בקול קורא למערכת הבנקאית לתת אשראי לגבי קבוצה די גדולה של רשויות.

ד"ר יוסי בכר: לאותה קבוצה של כ-80 רשויות.

ד"ר יוסי בכר: .

יעקב ליצמן: לחלשים?

ד"ר יוסי בכר: לאלו שהן רשויות יותר קטנות שמתקשות בקבלת אשראי עמדנו לצאת בקול קורא למערכת הבנקאית כדי שתתן להן אשראי, כאשר נוסח המחאת הזכות מופיע גם באינטרנט.

ד"ר יוסי בכר: ברגע שזה נמצא באתר המערכת הבנקאית תתקשר עם הרשויות, או שהרשויות תתקשרנה עם המערכת הבנקאית כדי לקבל אשראי.

ד"ר יוסי בכר: ליד כל שם של רשות יהיה סך כל האשראי שהיא זקוקה לו.

ד"ר יוסי בכר: אנחנו נתנו יתרון לכל מי שעד תחילת אפריל ייתן את מלוא האשראי לאותה רשות.

ד"ר יוסי בכר: זה לגבי קבוצת רשויות אחת.

ד"ר יוסי בכר: אנחנו כרגע בדין ודברים מול משרד הפנים לגבי קבוצה נוספת של רשויות שנמצאות בתוכניות הבראה.

ד"ר יוסי בכר: יש לנו פה איזה שהן אי בהירויות.

ד"ר יוסי בכר: עכשיו שאלתי את מנכ"ל משרד הפנים מה הוא רוצה.

ד"ר יוסי בכר: אני התקשיתי להבין מה הוא רוצה.

יעקב ליצמן: כל הנושא של הבנק בחו"ל ירד מהפרק?

ד"ר יוסי בכר: הוא גם נמצא.

ד"ר יוסי בכר: כל הנושא התחיל בזה שאוצר השילטון המקומי עמד להתקשר במתן אשראי, ואז הגענו לאיזו שהיא נקודה שבה הבנו שבינתן המחאות זכות אנחנו צריכים לערב את כל המערכת הבנקאית.

ד"ר יוסי בכר: אני יכול להיכנס לפרטים, אבל אני מניח שרוב האנשים לא רוצים את הפרטים אלא רוצים לדעת שיש פתרון.

ד"ר יוסי בכר: ברגע שהקול קורא יוצא עם רשימה של 80 רשויות, התהליך שאנחנו צופים הוא שאותן רשויות שמופיעות שם תלכנה לבנק כזה או אחר כדי לקבל אישור לאשראי ולהמחאת הזכות.

ד"ר יוסי בכר: זה צריך להיות עד 7 באפריל.

ד"ר יוסי בכר: הערכה שלנו היא שבתקופה של ה-3 שבועות האלו אותן 80 רשויות יגיעו להסדר עם בנק כזה או אחר, עם המחאת הזכות שהן יקבלו מאיתנו.

ד"ר יוסי בכר: זאת קבוצה שאנחנו יכולים להגיד שסיימנו לגביה את העבודה במובן של להכין את התשתית כדי שתקבל אשראי.

ד"ר יוסי בכר: הקבוצה השנייה.

ד"ר יוסי בכר: .

איוב קרא: כמה רשויות נכללות בתוכה?

ד"ר יוסי בכר: 18, 20 רשויות.

ד"ר יוסי בכר: אנחנו מקווים שנגמור את זה היום או מחר.

ד"ר יוסי בכר: אני מקווה שנסכים לפחות על צורה של בטוחה שהממשלה תיתן כדי שהן תקבלנה אשראי.

ד"ר יוסי בכר: זאת נקודת המחלוקת שנשארה.

אברהם-בייגה שוחט: מה ההצעות?

ד"ר יוסי בכר: ללכת בדרך של המחאות זכות, או ללכת באיזו שהיא דרך אחרת שמחייבת את הממשלה לתת פתרון כזה או אחר.

אברהם-בייגה שוחט: המחאת זכות על המענק של הרשויות?

ד"ר יוסי בכר: הכל על המענק.

ד"ר יוסי בכר: הבעיה שם היא לא כל כך במישור של מה הבטוחה שניתן, אלא איך זה יוצא מול המערכת הבנקאית.

ד"ר יוסי בכר: אני רוצה להזכיר לכולם שאנחנו בונים איזה שהוא מבנה.

ד"ר יוסי בכר: המטרה כרגע היא שיהיה מבנה שיוכל לעמוד במבחנים של רשות שעומדת מול מערכת הבנקאית ומקבלת אשראי.

ד"ר יוסי בכר: מכיוון שיש לנו עדיין חששות לגבי פגיעה בביטחונות של בנקים מסוימים לגבי אשראים, אנחנו רוצים לבוא ולתת מבנה שיעמוד במבחן המציאות.

ד"ר יוסי בכר: מבחן המציאות מבחינתנו זה שהרשות תסיים בכך שהיא תקבל אשראי שיהווה חלק מתוכנית ההבראה שלה.

גדעון בר-לב: בתוכניות ההבראה יש 156 רשויות, כשמתוכן 148 חתמו על הסכמי הבראה.

גדעון בר-לב: אנחנו עשינו פילוח של הרשויות לפי רמת הסיכון הבנקאית שלהן.

גדעון בר-לב: לכ-45 רשויות המערכת הבנקאית מוכנה להמשיך לתת אשראי כשתיקון 31 מסתיים.

גדעון בר-לב: אני חותם יום יום על היתרי אשראי שהרשויות מביאות לי מהבנקים.

אברהם-בייגה שוחט: מתי נגמר תיקון 31?

גדעון בר-לב: אנחנו לא מכניסים שום רשות לתיקון 31 לאחר 1.1.2005.

אברהם-בייגה שוחט: ואלו שהיו בפנים?

גדעון בר-לב: הן ממשיכות.

גדעון בר-לב: 6 חודשים מהיום שהכנסנו אותן הן בהגנה לפי תיקון 31.

גדעון בר-לב: חשבון ההבראה, שדרכו מעבירים את מענקי ההבראה והלוואות ההבראה, מוגן עד תום תקופת תוכנית ההתייעלות.

גדעון בר-לב: אנחנו יוזמים תיקון חקיקה, שיקבע את ההסכמות שאנחנו הודענו עליהן לבנקים.

גדעון בר-לב: זה מסמך הסכמות שחתמו עליו הממונה על התקציבים, החשכ"ל ואנוכי.

גדעון בר-לב: לגבי ה-100 יש שתי קבוצות.

גדעון בר-לב: קבוצה אחת זאת הקבוצה של רשויות שיש בהן חשיפה גדולה באשראי לכל הבנקים.

גדעון בר-לב: זה 20.

גדעון בר-לב: יש 80 שהחשיפה שלהן למערכת הבנקאית לא גדולה.

גדעון בר-לב: לגבי ה-80 אנחנו יוצאים בקול קורא לבנקים.

גדעון בר-לב: המערכת כבר ישנה, רק צריך לפרסם אותה.

גדעון בר-לב: המחאת הזכות, הנוסח, הקול הקורא - הכל מוכן.

אברהם-בייגה שוחט: אין רשויות שייקחו את המענק לנושאים אחרים?

גדעון בר-לב: לא.

גדעון בר-לב: אי אפשר היה לתת על פי דין המחאת זכות את כספי מענק האיזון.

גדעון בר-לב: הוא תמיד הוחרג.

גדעון בר-לב: מה שניתן זה שיעבודים על כספי הארנונה ודברים אחרים.

גדעון בר-לב: אין מצב שניתנה המחאת זכות על כספי מענק האיזון.

גדעון בר-לב: המחאת הזכות היא בגובה פירעון מלוות, אבל עד 25% מסכום מענק האיזון.

גדעון בר-לב: אם ה25% יהיה יותר מפירעון המלוות, אז יהיה פירעון המלוות.

גדעון בר-לב: במקרים חריגים שתהיה בעיה נעלה את זה עד 45%.

גדעון בר-לב: סוכם שזה יידון פרטנית בין משרד הפנים לרשויות.

גדעון בר-לב: לאותן רשויות שלא יוכלו עם 25% נעלה ל45% .

גדעון בר-לב: כל רשות יכולה לפנות.

גדעון בר-לב: אנחנו לא מחכים ל7.4, זה יהיה מיידי, רק צריך להשלים את הבירוקרטיה של הניירת.

אברהם-בייגה שוחט: המחאת הזכות היא על כל סכום ההלוואה?

גדעון בר-לב: על מלוא סכום ההלוואה.

גדעון בר-לב: דרשנו גם התחייבות של הבנק למן תוכנית מימון על כל סכום ההלוואה שמופיעה בתוכנית ההבראה, לא על חלקים.

גדעון בר-לב: החלקים ישוחררו בהתאם לאבני דרך, אבל ההתחייבויות הן על מלוא הסכום.

גדעון בר-לב: קבוצת ה-20 זאת קבוצת החשופות.

גדעון בר-לב: הבנקים טענו שבנתינת המחאת זכות על הלוואות חדשות אנחנו נפגע בביטחונות שקיימים להן בגין ההלוואות הישנות.

גדעון בר-לב: אנחנו די מגובשים למצוא פתרונות שלא ייפגעו בביטחונות הקיימים.

גדעון בר-לב: בימים האחרונים יש דיונים בחשכ"ל בראשות ד"ר יוסי בכר, כדי למצוא את הטכניקה הסופית.

גדעון בר-לב: נראה לי שבימים הקרובים נשלים גם לגבי אותה קבוצה.

גדעון בר-לב: אנחנו רוצים לפרסם את הכל כמקשה אחת.

גדעון בר-לב: ל-20 רשויות אנחנו מודיעים שהדרך שלהן היא כזאת, ול-80 אנחנו מודיעים שהדרך היא אחרת.

גדעון בר-לב: אנחנו יוצאים לדרך עם כל ה-100 רשויות.

יעקב ליצמן: אני שמח שאנחנו מגיעים להסדר.

יעקב ליצמן: אני מקווה שהחלשים.

יעקב ליצמן: .

ד"ר יוסי בכר: זה לא רק חלשים.

ד"ר יוסי בכר: מה שמאפיין את אותה קבוצה של 80 זה שאין להן חשיפה למערכת הבנקאית, או שהחשיפה שלהן מועטה.

ד"ר יוסי בכר: יש גם חלשים וגם חזקים.

ד"ר יוסי בכר: החלטנו שהמחאות הזכות לא תפגענה בביטחונות שיש לבנקים אחרים, ואם כן, אז רק בשוליים.

אברהם-בייגה שוחט: אותה קבוצה שהיא לא בתוכנית ההבראה – מעל ל150 – עובדת באופן חופשי עם המערכת הבנקאית?

ד"ר יוסי בכר: כן.

אברהם-בייגה שוחט: האם מדיניות הבנקים היא חופשית לגבי מתן אשראי ובטחונות?

אברהם-בייגה שוחט: מה קורה עם אותן רשויות שכרגע אנחנו מדברים על המחאת זכות לצורך מימון הלוואה של תוכנית הבראה?

אברהם-בייגה שוחט: מה קורה עם אותן רשויות בניהול החיים שוטף, במיחזור הלוואות, כשיש מצוקה באשראי קצר?

אברהם-בייגה שוחט: איך ההתנהלות של הבנקים כלפיהן, מעבר לקטע המוגדר של סכום של תוכנית ההבראה?

אברהם-בייגה שוחט: איך הן יחיו את חייהן אחרי זה במערכת היחסים עם הבנקים?

גדעון בר-לב: האשראי ניתן ל-100 רשויות שאינן בתוכנית הבראה.

יצחק כהן: איזה אשראי?

גדעון בר-לב: אשראי בנקאי לזמן קצר וארוך.

יצחק כהן: זה פשוט בזבוז כספי ציבור.

גדעון בר-לב: האשראי ניתן בצורה די סדירה.

גדעון בר-לב: על הרשויות האלו יש תחרות בין הבנקים.

גדעון בר-לב: הריביות ירדו.

גדעון בר-לב: היתה רשות שקיבלה בשבוע שעבר אשראי לזמן ארוך ב4.65.

גדעון בר-לב: אתמול או היום רשות מאוד גדולה קיבלה ב-5% על סכום של מעל 100 מיליון.

גדעון בר-לב: רשויות ביניים קיבלו ב5.6, 5.8, 5.95, רשויות חלשות קיבלו ב6.1, 6.2.

איוב קרא: מה המדד?

גדעון בר-לב: לפי איתנות פיננסית.

גדעון בר-לב: לכל בנק יש את ההגדרות שלו.

גדעון בר-לב: האשראי ניתן בקצב זה או אחר לרשויות.

גדעון בר-לב: אנחנו מעונינים בכל המערכה הזאת להפוך אשראי קצר לאשראי לזמן ארוך, כי הנטל של אשראי קצר הוא אדיר.

איוב קרא: גדעון, האם אתם לא יכולים לרכז את נושא האשראי במקום שכל רשות תנהל בנפרד את המו"מ?

איוב קרא: אתם תחסכו בכך ריבית גדולה לרשויות.

איוב קרא: אם יש ריכוז של גוף אחד, אז אפשר לתת ריבית יותר נמוכה.

איוב קרא: ככל שיש שליטה וכוח באשראי, המשמעות היא ריבית נמוכה.

איוב קרא: אני רואה רשויות שקיבלו ריבית של 5% או ארבע פסיק משהו, ואני רואה רשויות שקיבלו 6%.

איוב קרא: למה הפער הזה ?

איוב קרא: זה משמעותי כשמדובר בסכומים כאלה.

דב קהת: מדובר בנושא של המחאת הזכות על ממוצע של 25%.

דב קהת: תהיה אפשרות לרשויות שיש להן מענק נמוך לתת עד 45% המחאת זכות.

דב קהת: אני מקווה שכך זה נשאר.

דב קהת: אין שום ספק שהפתרון צריך להיות כולל לכל הרשויות המקומיות, ללא יוצא מן הכלל.

דב קהת: זאת היתה ההסכמה בין הממשלה לשילטון המקומי.

דב קהת: החשב הכללי התחייב שבמידה ותיוותרנה רשויות מקומיות שלא יהיה להן פתרון, הוא יקים קרן מיוחדת של האוצר כדי לפתור את הבעיה הזאת.

דב קהת: אנחנו מצפים שהם יעמדו בזה.

דב קהת: משרד הפנים הגיש דרישה של מיליארד 200 מיליון שקל לנושא של מענק האיזון לרשויות המקומיות.

דב קהת: לאחר משא ומתן ממושך סוכם על 16,17 מיליון, כשמזה הורידו עוד 20 מיליון.

דב קהת: מאז התחלת ההסדר ועד היום נוצר חור של עוד 500 מיליון.

דב קהת: אנחנו מדברים על פער של מיליארד.

דב קהת: מאיפה הפער הזה יכוסה?

דב קהת: אמרו לי במו"מ להביא משהו יצירתי.

דב קהת: הבאתי משהו יצירתי, שזה מיחזור כל ההלוואות של הרשויות המקומיות.

דב קהת: נאמר שזה נעשה.

דב קהת: לא שמעתי אף משפט על זה לגבי ההסכם הנוכחי עם הבנקים.

דב קהת: זה דבר שחייב להיסגר, כי בלי זה אין הסדר.

אברהם-בייגה שוחט: באיזה ריביות ההלוואות היו?

שאול כמיסה: אני לא יודע אם יהיה בנק אחד שיהיה מוכן לעבוד מול חצור הגלילית במצב ההיסטורי שעבר עליה בשנים האחרונות?

איוב קרא: אתה ב20 או ב80?

שאול כמיסה: אני ב-80.

שאול כמיסה: אני נמצא היום במגבלה חמורה ביותר.

שאול כמיסה: עד היום אני משלם בכרטיס אשראי שלי את הדלק.

שאול כמיסה: זה מתסכל.

שאול כמיסה: המצב הוא סופר חמור.

שאול כמיסה: פה מדברים על טיפול.

שאול כמיסה: אנחנו בגסיסה.

שאול כמיסה: אי אפשר להגיע למצב הזה.

שאול כמיסה: הייתי בבנק האוצר.

שאול כמיסה: הם אמרו שאנחנו צריכים לשקם תדמיתית את עצמנו כדי שינהלו איתנו מו"מ.

יעקב ליצמן: האם לא תוכל לקבל הלוואה עם ביטחונות אחרי מה שנאמר כאן?

שאול כמיסה: אני אשמח מאוד.

שאול כמיסה: אני בא כאחד שאין אמון לגביו.

שאול כמיסה: דיברו על המענק שקיבלנו.

שאול כמיסה: רבותי, שקל אחד לא הגיע לרשות, הוא נכנס ישר לחובות מגירה של 14 מיליון שקל.

איוב קרא: האם ברגע שתקבל את ההלוואה תוכל לצאת לדרך חדשה?

שאול כמיסה: קשה מאוד.

שאול כמיסה: הפסיקו לי שירותי איגוד ערים את האשפה, בכיבוי אש סוגרים את התחנה.

1028: מותר להם לעשות את זה?

שאול כמיסה: עובדה שהם עושים את זה.

דינה חכם: יהוד צברה חובות של 200 מיליון שקל, כאשר התקציב השוטף שלה עומד על 120 מיליון שקל.

גדעון בר-לב: אני מכיר היטב את הבעיות של עיריית יהוד.

גדעון בר-לב: אני כבר שנה ושלושה חודשים עוסק בהן.

דינה חכם: אני לא יודעת איך משבצים את העירייה הזאת.

גדעון בר-לב: היא בקבוצת ה-20 שדיברנו עליהן, כי יש שם בעיות יותר קשות בגלל החשיפה הגדולה.

גדעון בר-לב: אתם אמורים לקבל את הפתרון במסגרת הקבוצה השנייה.

גדעון בר-לב: הבעיה של יהוד ידועה, היא מטופלת ברמה מאוד פרטנית.

ד"ר יוסי בכר: אנחנו ערים למצוקה שעוברת עליכם.

ד"ר יוסי בכר: המרכיב המרכזי של התהליך הוא ליצור אמון בין כל הגורמים המעורבים בתהליך.

ד"ר יוסי בכר: התהליכים לוקחים יותר זמן ממה שהייתי רוצה שהם ייקחו.

ד"ר יוסי בכר: אני מקווה שאצליח לשכנע את חברי ומורי לשעבר, גדעון בר-לב, שנוציא את הקול קורא עוד היום, מה שייתן את האפשרות לרשויות ללכת למערכת הבנקאית עם המחאת זכות של הממשלה ולחדש את האשראי.

ד"ר יוסי בכר: את זה אני מקווה שנעשה היום.

ד"ר יוסי בכר: ברגע שזה יוצא לדרך המערכת יכולה לעבוד.

ד"ר יוסי בכר: הגבלנו את זה גם ב3 שבועות.

ד"ר יוסי בכר: אני מניח שבשבועות הקרובים יתחילו להיחתם הסכמים מול המערכת הבנקאית.

ד"ר יוסי בכר: זה מותנה בהגעה להסכם לגבי קבוצת ה-20.

ד"ר יוסי בכר: אני מניח שגם שם נגיע להסדר.

ד"ר יוסי בכר: הנושא שם הרבה יותר עדין.

שלמה לחיאני: אדוני היושב-ראש, תקבע עוד דיון.

יעקב ליצמן: אני לא אקבע היום ישיבה נוספת.

יעקב ליצמן: אני אחכה את היומיים האלה כדי לראות מה קורה.

יעקב ליצמן: אם אני אראה ביומיים האלה שהדברים מסתדרים אני לא אעשה ישיבה נוספת, אבל אם לא, אז אקיים ישיבה נוספת בימים הקרובים.